**ELŐTERJESZTÉS**

Tiszavasvári Város Önkormányzata Képviselő-testületének

**2018. október 25-én** tartandó testületi ülésére

**Az előterjesztés tárgya:** **A fogyatékos személyek otthonára vonatkozó 2018. évi támogatási szerződés módosításáról**

**Melléklet:** -

**Az előterjesztés előadója: Szőke Zoltán polgármester**

**Az előterjesztés témafelelőse:** Petruskáné dr. Legeza Tímea – osztályvezető

**Ügyiratszám:** TPH/154/2018.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22 pont |
| Szociális és Humán Bizottság | SZMSZ 5. melléklet 1.11 pont |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |
|  |  |

Egyéb megjegyzés:

nincs……………………………………………………………………………………………

Tiszavasvári, 2018. október 18.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**E L Ő T E R J E S Z T É S**

**- a Képviselő-testülethez -**

**A fogyatékos személyek otthonára vonatkozó 2018. évi támogatási szerződés módosításáról**

**Tisztelt Képviselő-testület!**

**I.1.** Tiszavasvári Város Önkormányzata Képviselő-testülete a *„A fogyatékos személyek otthonára vonatkozó 2018. évi támogatási szerződés utólagos jóváhagyásáról”*szóló **209/2018. (VII.26.) Kt. számú** határozatával utólagosan jóváhagyta **a *fogyatékos személyek otthonára vonatkozó 2018. évi feladat-ellátási szerződést.***

Ezzel egyidejűleg **fenntartotta korábbi nyilatkozatát arra vonatkozóan**, hogy a2018. évremeghatározott **működési támogatás összege - 117 975 264 forint – helyett 143 818 214 forint finanszírozási összeggel javasolja megkötni a szerződést,** ésaz Emberi Erőforrások Minisztériuma kedvező döntése esetén **kezdeményezi a 25.842.950 Ft különbözeti összeg** vonatkozásában az **alapszerződés módosítását.**

Tájékoztatom a Képviselő-testületet, hogy az Emberi Erőforrások Minisztériuma erre irányuló döntése még nem érkezett meg.

Jelenleg a támogatási szerződés módosítása az alábbiak miatt vált szükségessé:

A **Szociális és Gyermekvédelmi Főigazgatóság** 2018. október 12. napján **szerződésmódosítást kezdeményezett** azönkormányzatunkat érintő **képviselő személyének megváltozása miatt.** A szerződés egyéb részei változatlan tartalommal hatályban maradnak.

Az erre vonatkozó módosító szerződés a határozat-tervezet 1. mellékletét képezi.

Fentiek alapján kérem a tisztelt képviselő-testületet, hogy az előterjesztést megtárgyalni, a határozat-tervezetet elfogadni szíveskedjen.

Tiszavasvári, 2018. október 18.

**Szőke Zoltán**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…./2018. (x.25.) Kt. számú**

**határozata**

**A fogyatékos személyek otthonára vonatkozó 2018. évi támogatási szerződés módosításáról**

Tiszavasvári Város Önkormányzata Képviselő-testülete „**A fogyatékos személyek otthonára vonatkozó 2018. évi támogatási szerződés módosításáról”** című előterjesztéssel kapcsolatban az alábbi határozatot hozza:

I. **Jóváhagyja** a **Szociális és Gyermekvédelmi Főigazgatóság** (székhely: 1132 Budapest, Visegrádi u. 49. adószám: 15802107-2-41, képviseli: Benedek István Zsolt főigazgató) és **Tiszavasvári Város Önkormányzata** (székhely: 4440 Tiszavasvári, Városháza tér 4. szám, adószám: 15732468-2-15, bankszámla száma: 11744144-15404761, képviseli: Szőke Zoltán polgármester) közötti, a **fogyatékos személyek otthonára vonatkozó, ESZ-006/0-2018. számú megállapodást módosító szerződést, a** **határozat 1. melléklete** szerinti tartalommal.

II. 1 Felhatalmazza a polgármestert az 1. pontban meghatározott szerződés aláírására.

II.2 Felkéri a polgármestert, hogy a döntésről értesítse a Szociális és Gyermekvédelmi Főigazgatóságot.

**Határidő:** azonnal **Felelős:** Szőke Zoltán polgármester